શીર્ષક: ઇઝરાયલ કેમ આરબ દેશોની નજીક જઈ રહ્યું છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇઝરાયલ-UAE સંબંધોમાં એક નવી શરૂઆત થઈ છે

બંને દેશો વચ્ચે ઘોષિત શાંતિ સમજૂતીના પરિપ્રેક્ષ્યમાં એકબીજા સાથેના સંબંધોને સામાન્ય બનાવવાની દિશામાં આ પ્રથમ ઔપચારિક અને મહત્ત્વપૂર્ણ પગલું હતું.

ઉડાણમાં ઇઝરાયલી અધિકારીઓ સિવાય અમેરિકી રાષ્ટ્રપતિ ડોનાલ્ડ ટ્રમ્પના જમાઈ જારેડ કુશનર પણ હાજર હતા, તેમણે વિમાનમાંથી નીચે ઊતરતાં જ કહ્યું કે, “મધ્ય પૂર્વ (પશ્ચિમ એશિયા) માટે એક નવી સ્ક્રિપ્ટ.”

આ નવી સ્ક્રિપ્ટ લખવામાં મદદ કરનાર જારેડ કુશનર (જેઓ પણ એક યહૂદી છે) બંને પક્ષો વચ્ચે થતી વાર્તામાં હંમેશાં સામેલ રહ્યા હતા. આ સમજૂતી અમેરિકન રાષ્ટ્રપતિ ડોનાલ્ડ ટ્રમ્પનો એક મોટો રાજકીય ઍજન્ડા રહ્યો છે.

અમેરિકા, ઇઝરાયલ અને સંયુક્ત આરબ અમીરાત ત્રણેય દેશોને આ સમજૂતીથી લાભ છે. ક્ષેત્રમાં ઇઝરાયલની માન્યતાને વધારો થશે. 

સંયુક્ત આરબ અમીરાતને સુરક્ષા અને સાઇબર મહાશક્તિના ક્ષેત્રમાં ઇઝરાયલની મદદ મળશે અને અમેરિકન રાષ્ટ્રપતિ પોતાની જાતને 3 નવેમ્બર થનારી રાષ્ટ્રપતિની ચૂંટણીમાં અમેરિકન મતદારો સામે મધ્યપૂર્વમાં શાંતિ દૂત સ્વરૂપે રજૂ કરી શકશે. 

આમ તો ઇઝરાયલના સંયુક્ત આરબ અમીરાત સાથે અનૌપચારિક આદાનપ્રદાન કેટલાંક વર્ષોથી ચાલુ છે, પરંતુ ક્ષેત્રમાં ઈરાનની વધતી જતી શક્તિને જોતાં ખાડીના દેશો અને ઇઝરાયલ વચ્ચેનું અંતર ઘણું ઘટ્યું છે. ઓમાન અને બહેરીન પણ તેનાં ઉદાહરણો છે.

ઈરાનથી બંનેને ખતરો

ઇઝરાયલ યુએઈને હથિયારના એક મોટા માર્કેટ તરીકે જૂએ છે

જવાહરલાલ નહેરુ યુનિવર્સિટીમાં વેસ્ટ એશિયા સેન્ટરના પ્રોફેસર આફતાબ કમાલ પાશા જણાવે છે કે, “ઈરાનની વધતી જતી શક્તિ બંને દેશોને નજીક લાવવાનું એક કારણ તો ખરું. ઈરાનથી તેઓ ગભરાતા રહે છે.”

પરંતુ પ્રોફેસર પાશા પ્રમાણે ઇઝરાયલ અને આરબ દેશોમાં નિકટતાનાં અન્ય પણ ઘણાં કારણો છે. એ કારણો છે ઑઇલના ઘટતા જતા ભાવ, ખાડીના દેશોમાં સરકારો વિરુદ્ધ વિદ્રોહનો ખતરો અને અમેરિકાનું સમર્થન ખતમ થવાનો ડર.

તેઓ કહે છે કે ઇઝરાયલને આ સમજૂતીથી ક્ષેત્રમાં માન્યતા મળશે અને આ કારણે બીજા આરબ દેશો પણ ઇઝરાયલ સાથે હાથ મિલાવી શકે છે.

પ્રોફેસર પાશા જણાવે છે કે ઇઝરાયલ સંયુક્ત આરબ અમીરાત (ઈરાનના ખતરાને ધ્યાનમાં રાખીને) આધુનિક હથિયાર અને સુરક્ષા ઉપરકરણ વેચવા માટેના એક મોટા બજાર તરીકે જુએ છે.

વિસ્તારમાં બદલાતા જતા રાજકીય અને આર્થિક માહોલ સંદર્ભે અને કોરોના મહામારીના કારણે થયેલી આર્થિક મુશ્કેલીઓ પણ ઇઝરાયલને આરબ દેશોની નિકટ લઈ જઈ રહી છે. 

અમેરિકામાં સૅન ડિએગો સ્ટેટ...